Guinea a ɔwɔ anee nsu ano wɔ Ebibir Atɔree afamu mu no wɔ nsɛndahɔ mapa wɔ Ebibirmu fahodzi abakɔsɛm mu dɛ wɔka ebibirmu amanaman a wonyaa hɔn fahodzi ntsɛm no ho wɔ Ɔbɛsɛ 2, 1958 mu. Guinea nyaa ne fahodzi fii French nhyɛdo amambu ase, na ɔbɛyɛɛ fahodzi aperdzi no mu nhwɛdo kɛse na nkuranhyɛ maa Ebibiman nkaa no.
Guinea ne fahodzi ho aperdzi no Ahmed Sekou Toure, ɔkandzifo a ɔwɔ nkorɔfo do nsunsuando pa  na odzii enyim. Ɔkandzinyi a ɔda Democratic Party of Guinea (PDG) ano, Toure, dzii ɔko enyim maa fahodzi na nara n’enyidoadzehu.
Toure na n’amanyɛkuw no tsia France nhyɛdo nsa  a nna ɔdze ato Guinea do no dɛ ɔnye no dɔm poow adwempɔw nna France pɛ wɔtɔn ma hɔn dɛ nkyɛ wɔ dɔm French aman nkabɔmu. Toure na n’amanyɛkuw no anngye annto mu, mbom wɔpeer dɛ wobenya hɔn fahodzi wɔ no mudzi mu. Na wosii nketse dɛ wobobu hɔn man wɔ hɔn pɛ do.
Ɔnam mbuae a ɔfa ɔpoow a Guinea poow French aman nkabɔmu no ntsi, Francefo no twee hɔn amambu na hɔn mboae nyinara sensanee, iyi gyaa ɔman no ma wohyiaa ɔhaw pii. Guinea aban a Toure da ano no tɔɔ dɛ osisi ntsetseebea ahorow, ɔmaa sikasɛm gyinae, na ɔhwɛe nye amanaman nyaa ndwuma ho nkitahodzi.
Ɔmmfa ho ɔhaw a wohyiaa ahyɛse no, Guinea ne fahodzi no dze ahohoahoa na tum brɛ ne manfo. Ɔman no faa kwan ɔbɛma woegyina hɔn nan do na wɔada hɔnho edzi akyerɛ amanaman nyinara.
Wɔ Toure amambu mu no, Guinea wɔɔw do yɛ nhyehyɛɛ a ɔfa nkitahodzi pa na ɔnnyɛ dɛ wɔdze abɔ ɔfa bi wɔ  ɔko kɛse ber no mu. Ɔman no gyee koryɛ awaawaa etuu na wodzii dwumason wɔ Pan-Africa anamɔntu no mu boaa fahodzi ne per wɔ asaasepɔn no do
Guinea ne fahodzi no sanee nyaa nsunsuando pa wɔ Ebibirmu fahodzi anamɔntu mu. Ɔboae hyɛɛ Ebibiman ahorow nkaa no wɔ hɔn fahodzi aperper na hɔn tumgye no mu yɛ mbrɛw.
Guinea ne fahodzinya ntsɛm no yɛɛ nkɔdo na soronko dze, naaso ɔman no hyiaa hɔn haw. Amanyɛsɛm mu nsanekyir, sikasɛm mu ɔhaw, n na wɔnye amanaman ntamu nkitahodzi mu ntwesan haaw Toure n’amambu araa yie, na ɔmaa Guinea ne sikasɛm na nkitahodzi tsebea no kɔr famu.
Toure kɔr ne nsamankyir afe 1984 mu, na ber no hyiaa amanyɛsɛm mu nsakyer. Guinea kɔr do hun abaanodzifo mu nsesa araa kɛpem dɛ wonnya amanyɛkuw dodow ka-bi-ma-menka-bi. Ɔmmfa ho na ɔhaw a nna wɔrokɔ mu no, fahodzi sunsum na yiedzi enyidoadzehu a Guinea wɔ no gyinaa pintsinn.
Ewiei no, Guinea ne fahodzi ho dawurbɔ wɔ Ɔbɛsɛ 2, 1958 mu no yɛ nsɛndahɔ kɛse a ɔsom bo wɔ Ebibiman abakɔsɛm mu. Akokodur na nsiyɛ a ɔmanfo a Ahmed Sekou Toure da hɔn ano no daa edzi no buee kwan ma fahodzi ho aperper no bɛyɛɛ dza ɔnnyɛ dzen wɔ asaasepɔn no do. Guinea da ho ara yɛ ahyɛnsewdze a ɔsom bo wɔ Ebibiman ne fahodziper mu, na ɔsan yɛ nkaadze ma fahodzi no ho kankɔ na yiedzi.
